**ТАБЛИЦА**

за отразяване на постъпилите предложения от обществено обсъждане, проведено в периода 14.03.2025 г. до 28.03.2025 г., на проекта на Постановление на Министерския съвет за изменение на Тарифата за таксите, които се събират за преминаване и ползване на републиканската пътна мрежа, приета с Постановление № 370 на Министерския съвет от 2019 г. (Обн., ДВ, бр. 101 от 2019 г.)

|  |  |  |  |  |
| --- | --- | --- | --- | --- |
| № по ред на постъпване | Вносител | Предложение | Приема / не приема предложението | Мотиви |
|  | 1 | 2 | 3 | 4 |
| **1** | bboy4 | 1. Еднократно изменение на тарифата от 01.04.2025г., като увеличението на таксите следва да е не по-малко от натрупаната инфлация за периода 2022-2024г.  2. В постановлението трябва да се добави методика за ежегодна актуализация на тарифата съобразно отчетената инфлация за предходната година и не по-малко от достигнатите вече нива като дял от БВП. | Не се приема предложението | При изготвяне на документацията, свързана с проекта на ПМС, информацията е съобразена и с инфлацията, измерена за България чрез промени в общоевропейския хармонизиран индекс на потребителските цени и без енергията и непреработените храни, публикувана от Комисията (Евростат). |
| **2** | Севастократор | Служителите на БГ ТОЛ трябва да се закрият, има достатъчно камери, които засичат МПС без платена винетка/ТОЛ такса, не е нужно да присъстват физически с палките в ръка. Камерите на КАТ да се направят да засичат и неплатени винетки. При засичане на нарушител с чужда регистрация да се плаща глобата незабавно на границата преди напускне на страната.  ЕКО таксите да влизат в държавния бюджет, а не в частни фирми, които не правят нищо - тези екотакси са грабеж.  Парите от зеления стикер, който лепим на стъклото за застраховка - също да влизат в държавния бюджет, а не да отива в частни ръце - тези стикери са схема и грабеж. | Не се приема предложението | Направените предложения нямат отношение към предложения за обсъждане проект на акт. |
| **3** | Хинко | Оправете пътищата, започнете да си вършите работата и тогава ревете за пари! От много години, състоянието на българските пътища е най-лошото в сравнение, с другите държави от Европа. Това не пречи, ние да плащаме най-много, за ползване на платената пътна мрежа, като заплащаме и втори клас пътища, нещо което не се практикува никъде другаде по света, освен в Брюксел. Поради състоянието на пътищата, ние плащаме поне двоен ТОЛ, един път като такси, втори път в сервизите, за ремонт на ходовата част, на нашите МПС. Въпреки тези факти, някой сега се сети, че малко плащаме и иска да ни увеличи таксите. Защо бре дами и господа държавни служители, защо искате да изсмучете още от кръвта на народа? Може би, за да може да плащате още повече, не само по 20 милиона евро на година, на чужда компания, за да управлява ТОЛ системата, понеже, Вие взимате заплати, но сте некъдърни да я упралявате? Или за да имате пари да смените 800 камери на ТОЛ системата, закупени само преди 5 години, но според Вас, станали вече "неефективни"?  Вместо, да "доите" българския бизнес и българските граждани, вземете и си свършете работата, за която Ви плащаме заплати! Оправете си ситемата, започнете да я менажирате Вие, най-малкото за да няма съмнения, че някой краде от нея! Когато правите поръчки за техническо оборудване, поръчайте такова, което да издържи повече от 5 години, преди да се окаже, че е "неефективно" И след всичко това, може да разберете, че приходите от ТОЛ не са малки, но просто се управляват накадърно. | Не се приема предложението | Направените констатации нямат отношение към предложения за обсъждане проект на акт. |
| **4** | Българско обединение на шофьорите (БОШ) | Уважаеми представители на МРРБ.Ние от Българско обединение на шофьорите, сме категорично против, предложените увеличения на винетките, за ППС до 3.5 тона, както и увеличението на ТОЛ-таксите за ППС над 3.5 тона. Според приложените мотиви, към предложението, ние виждаме само една тенденция, за изпълнение на увеличение на таксите, за преминаване през платената част, на РПМ, но не виждаме никъде да се споменава, за положителен ефект от тези действия, към заплащащите ТОЛ такси. На цялото общество е известно, че през последните 5 години, няма извършени капиталови разходи, за поддръжка и строителство на нови участъци, по РПМ, освен с дребни изключения.С учудване слушаме и изявленията на министъра на регионалното развитие, който се опитва да ни убеди, че много превозвачи, злоупотребяват и не заплащат дължимия ТОЛ. Това се случва на фона, на продължаващото увеличение, на годишна база, на заплатени пътни такси, за ползване на РПМ.Госпожи и господа, призоваваме Ви, да започнете да си вършите съвестно и експертно работата, за която получавате възнаграждение и вместо да действате, по подобие на чужда вражеска сила, целяща създаване на нестабилност в българската икономика и изкуствено увеличение на инфлацията, да предприемете действия в интерес на българския народ. | Не се приема предложението | Изграждането на нови пътища се финансира с капиталови разходи, докато събраните пътни такси (винетни, тол) се влагат за поддържането на РПМ.  Направените констатации нямат отношение към предложения за обсъждане проект на акт. |
| **5** | АСОЦИАЦИЯ НА БЪЛГАРСКИТЕ ПРЕДПРИЯТИЯ ЗА МЕЖДУНАРОДНИПРЕВОЗИ И ПЪТИЩА (АЕБТРИ)  ЕВРОПЕЙСКИ ТРАНСПОРТЕН КЛЪСТЕР  КАМАРА НА АВТОМОБИЛНИТЕПРЕВОЗВАЧИ В БЪЛГАРИЯ | ДОМИНИСТЪР-ПРЕДСЕДАТЕЛЯ НА РЕПУБЛИКА БЪЛГАРИЯМИНИСТЪРА НА ТРАНСПОРТА И СЪОБЩЕНИЯТАМИНИСТЪРА НА РЕГИОНАЛНОТО РАЗВИТИЕ И БЛАГОУСТРОЙСТВОТОНАРОДНИТЕ ПРЕДСТАВИТЕЛИМЕДИИТЕОТВОРЕНО ПИСМООтносно: Обявяване на протест срещу липсата на транспортна политика иповишаването на тол таксите в БългарияУВАЖАЕМИ ГОСПОДИН ЖЕЛЯЗКОВ,УВАЖАЕМИ ГОСПОДИН КАРАДЖОВ,УВАЖАЕМИ ГОСПОДИН ИВАНОВ,УВАЖАЕМИ ГОСПОЖИ И ГОСПОДА НАРОДНИ ПРЕДСТАВИТЕЛИ,УВАЖАЕМИ БЪЛГАРСКИ ГРАЖДАНИ,Ние, представителите на транспортния бранш в България, категорично сепротивопоставяме на планираното увеличение на тол таксите и обявяваменационална протестна готовност срещу тази несправедлива и необоснована мярка.Тя е категорично нелогична, особено на фона на неработещата тол система, лошия контрол, зле поддържаната и липсваща инфраструктура, неефективнатасъбираемост и отсъствието на транспортна политика.Адмирираме приетите действия за справяне с нарушителите, но не можем да приемем още преди да сме видели резултатите от тях да се товарят изрядните превозвачи с допълнителни такси. Липсва логика в това да се увеличават цените за тези, които спазват закона. Дали целта на държавата е да превърне изрядните в нарушители?От години държавата не успява да насочи тежестта на тол облагането към транзитния трафик – практика, която е стандартна в цяла Европа. Напротив, вБългария най-ощетени се оказват българските превозвачи, което създава изключително неблагоприятни условия за сектора. В нито една европейска държава подобен модел не се прилага, а у нас той продължава да бъде налаган,въпреки многократните сигнали от бизнеса. Ярък пример за това е облагането на цялата второкласна пътна мрежа с тол такси.Заявените намерения на държавата за цялостната пътнотранспортнаполитика в страната будят аргументирани притеснения в бранша. Основание за този скептицизъм е фактът, че ключови фигури, които днес отговарят затранспортния сектор, преди това са заемали водещи позиции в Министерството на регионалното развитие и благоустройството. Те вече имаха възможността да докажат своите намерения и разполагаха с всички механизми за промяна, но това не се случи. Затова всички обещания сега трябва да бъдат разглеждани с повишено внимание, докато не видим реални действия и ефективни резултати.През годините сме предлагали редица работещи решения, сред които:**● Въвеждане на отстъпки за превозвачите на база изминато разстояние;****● Облагане на тол таксите с ДДС;****● Забрани за преминаване на транзитен трафик по второкласните пътища, с изключение на частта от международните коридори, и ревизиране на обхвата на тол системата и др.**Въпреки това нито едно от тези предложения не беше разгледано по същество и прието.ИСКАНИЯТА НИ СА:● 13% от събраните пътни такси за предходната година да бъдат отделяни вежегодна програма за превозвачи. С тези средства да се възстанови поне част от баланса в непропорционално разпределената тежест между български и чуждестранни превозвачи;● Прецизиране на отсечките от второкласните пътища в страната, които сачаст от коридорите на международния трафик и се налага да останат в обхвата на платената пътна мрежа;● Прекратяване на практиката за налагане на санкции за несъществуващи нарушения, които остават изцяло в тежест на превозвачите и не могат да бъдат калкулирани към крайния потребител;● Участие в осъществявания контрол по пътищата с цел гарантиране на принципите на правовата държава;● Изпълняване на поетите на 25.01.2025 г. ангажименти към бранша от министър Караджов по време на единствената към момента проведена среща, като облекчаване на процедурата за наемане на водачи от трети страни, премахване на таксите за дезинфекции по ГКПП на страната, разширяване на капацитета на ГКПП с Република Турция и др.Нашият протест не цели да разклати държавата в сложната политическа обстановка, но е крайно време да потърсим правата си срещу безхаберието и липсата на реформи в транспортната политика на България. Настояваме за справедливост и ефективни решения, които да защитят българския транспортен сектор и да осигурят устойчиво развитие за всички засегнати страни. | Не се приема предложението | Предложението за:  1. Въвеждане на отстъпки за превозвачите на база изминато разстояние - противоречи на двата фундаментални принципа на таксовата политика на ЕС в областта на запазването на пътната инфраструктура „Разрушителят плаща“ и „Замърсителят плаща“;  2. Винетните такси и тол таксите не подлежат на облагане с ДДС съгласно Закона за данък върху добавената стойност. |

**МИРОСЛАВА ВЛАДИМИРОВА**

**ГЛАВЕН СЕКРЕТАР**